| Himedžisjap. 姫路市 |
| --- |
|        |
| *Miesto panorama* |
|  |
| 

HimedžisHimedžis

34°49′00″ š. pl. 134°41′00″ r. ilg.﻿ / ﻿34.81667°š. pl. 134.68333°r. ilg.﻿ / 34.81667; 134.68333﻿ (Himedžis)Koordinatės: 34°49′00″ š. pl. 134°41′00″ r. ilg.﻿ / ﻿34.81667°š. pl. 134.68333°r. ilg.﻿ / 34.81667; 134.68333﻿ (Himedžis) |
|  |
| Laiko juosta: (UTC+9) |
|  |
| **Valstybė** | Japonijos vėliava Japonija |
| **Regionas** | Kansajaus regionas |
| **Prefektūra** | Hiogo prefektūra |
|  |
| **Įkūrimo data** | 1889 m. |
|  |
| **Gyventojų** (2016) | 534 881  |
| **Plotas** | 534,43 km² |
| **Tankumas** (2016) | 1 001 žm./km² |
|  |
| **Tinklalapis** | www.city.himeji.lg.jp |
|  **Vikiteka** | Himedžis |

**Himedžis** (jap. 姫路市 = *Himeji-shi*) – miestas Japonijoje, Honšiu salos pietvakariuose, Hiogo prefektūroje. Miestas įsikūręs Vidinės Japonijos jūros pakrantėje, subtropinio musoninio klimato zonoje, yra jūrų uostas. 2016 m. gyveno apie 535 tūkst. žmonių, jo teritorija užėmė 534,43 km². 

Miestas garsėja Baltojo garnio pilimi, įtraukta į UNESCO paveldo sąrašą. Supantis parkas sutraukia japonų piligrimus į hanami – gėrėjimosi žydinčiomis sakuromis šventę. Vienoje seniausių ir lankomiausių šventyklų *Shoshazan Engyoji* (書寫山圓教寺) susuktas Holivudo filmas „Paskutinis samurajus".

Istorija
--------

Himedžis buvo Harimos žemės centru nuo Nara laikotarpio. Po Sekigaharos mūšio feodalas Ikeda Terumasa užvaldė teritorijų Harimos žemėje ir įkūrė Himedžio kunigaikštystę (姫路藩 *Himeji-han*). Jis išplėtė Himedžio pilį ir ją supantį miestą. 

Himedžis nuo 1871 m. buvo Himedžio prefektūros (vėliau Šikamos prefektūros) sostine. Tačiau 1876 m. ši prefektūra buvo prijungta prie Hiogo prefektūros. Himedžio miestas buvo įkurtas 1889 m. balandžio 1 d. Po 1923 m. įvykusio Didžiojo Kanto žemės drebėjimo Japonijos vyriausybė svarstė galimybę valstybės sostinę iš Tokijo perkelti į Himedžį. 

Antrajame pasauliniame kare miestas smarkiai nukentėjo nuo JAV 20–osios oro armijos įvykdyto antpuolio 1945 m. liepos 3 d. nes čia buvo svarbus geležinkelių mazgas ir du dideli kariniai poligonai. Nors buvo sugriauta 63,3% užstatytos teritorijos, tačiau garsioji Himedžio pilis beveik nenukentėjo net į ją pataikius vienai padegamajai bombai. Po to Himedžio gyventojai ėmė tikėti, kad pilis apsaugota dangiškos jėgos.

2006 m. kovo 27 d. prie Himedžio buvo prijungti aplinkiniai miestai: Jasutomi (安富町 *Yasutomi-chō*), Kodera (香寺町 *Kōdera-chō*), Iešima (家島町 *Ieshima-chō*) ir Jumesaki (夢前町 *Yumesaki-chō*).

Galerija
--------

* 966 m. įkurta budistų šventykla Shoshazan Engyoji966 m. įkurta budistų šventykla *Shoshazan Engyoji*
* Vaizdas iš Himedžio piliesVaizdas iš Himedžio pilies
* Vaizdas iš funikulieriausVaizdas iš funikulieriaus
* Traukinių stotisTraukinių stotis
* Prekybos galerijaPrekybos galerija

Nuorodos
--------

* 

|  |  |
| --- | --- |
|  | **Himedžis** – kelionių gidai, susiję su straipsniu |

* Oficiali miesto svetainė (japonų k.)
* Oficiali turizmo svetainė Archyvuota kopija 2015-05-25 iš Wayback Machine projekto. (anglų k.)

|  |  |  |  |
| --- | --- | --- | --- |
| 

|  |  |  |
| --- | --- | --- |
| Hiogo prefektūros kontūrai | **Hiogo prefektūra** |  |

 |
| Miestai |
| Ajojus | Akašis | Akas | Amagasakis | Asagas | Ašija | Avadžis | Himedžis | Itamis | Jabu | Kakogava | Kasajus | Katas | Kavanišis | Kobė (sostinė) | Mikis | Minamiavadžis | Nišinomija | Nišivakis | Onas | Sanda | Sasajama | Šisas | Sumotas | Tacunas | Takaradzuka | Takasagas | Tamba | Tojoka |
| Apskritys |
| Ako apskritis | Ibo apskritis | Kako apskritis | Kandzakio apskritis | Kavabės apskritis | Mikatos apskritis | Sajo apskritis | Takos apskritis |